„Oculta Mondială v-a băgat la izolare ca să nu vedeți că instalează antenele 5G. O să vă bage CIP-ul prin așa-zisul vaccin împotriva Covid-19”. Au fost blocate site-urile care susțineau asemenea aberații
Agenția Națională pentru Reglementare în Comunicații (ANCOM) a închis vineri încă două site-uri: romania-veche.ro și justitiarul.ro. Motivul: au publicat o serie de articole mincinoase, răspândind informații false cu privire la pandemia de coronavirus.

Potrivit unui comunicat ANCOM, măsura de închidere a celor două site-uri a fost luată în baza Decretului de prelungire a stării de urgență pe teritoriul României nr. 240/2020.

La articolul 91, alineatul 3, decretul prevede: „Furnizorii de servicii de găzduire şi furnizorii de conținut sunt obligați ca, la decizia motivată a Autorității Naționale pentru Administrare și Reglementare în Comunicații, să întrerupă imediat, cu informarea utilizatorilor, transmiterea într-o rețea de comunicații electronice ori stocarea conținutului, prin eliminarea acestuia la sursă, dacă prin conținutul respectiv se promovează știri false cu privire la evoluția Covid-19 și la măsurile de protecție și prevenire”.

Solicitarea de blocare a accesului la cele două site-uri a fost făcută joi, 23 aprilie, de Grupul de Comunicare Strategică. Motivul: informațiile postate nu erau însoțite de argumente științifice, negând existența virusului și arătând că este doar „o conspirație prin care se încearcă introducerea de cip-uri în organismul uman prin intermediul vaccinurilor”.

De asemenea, este indusă ideea că ar exista „o legătură între coronavirus și comunicațiile de tip 5G, izolarea nefiind decât un pretext pentru montarea acestor echipamente”, adică a cipurilor.

Exemplu de „informație” publicată: „Nu există acest virus Covid-19, Oculta Mondială v-a băgat la izolare ca voi să nu vedeți că ei instalează de zor antenele 5G. Dacă nu vă opuneți, o să vă oblige să vă bage CIP-ul prin așa-zisul vaccin împotriva Covid-19”.

[(('Supremația Românească',), 9), (('Noua Ordine Mondiala',), 54), (('Controlul populației',), 150), (('Înșelăciune', 'Controlul populației'), 37), (('Remedii miraculoase',), 41), (('Plandemic',), 181), (('Reticență la vaccinare',), 260), (('5G',), 67), (('Satiră',), 270), (('Remedii miraculoase', 'Religie'), 47), (('Înșelăciune', 'Big Pharma'), 176), (('Armă biologică',), 256)]